[{"text_idx": "#000002", "text": "O\u0308o\u0308 mo\u0308o\u0308dub onnis Sumaki ja Kitoi u\u0308hinemiskohal, kus ku\u0308tame oma ahjuga, korsten aknast va\u0308ljas, aga mina kui ko\u0303ige uksepoolsem tunnen kergeid ko\u0303hedusnoote. Va\u0308idetavalt olla hommikupoole o\u0308o\u0308d va\u0308risenud maa: nii u\u0308tlevad tundlikumad meie seast. Terje so\u0303nul tundus, otsekui oleks ta viibinud vesivoodis, Aleks, kes ahju valvas, arvas, et Rebane keeras nii hoogsalt ku\u0308lge ja Einar olla ka mingit ko\u0303ikumist ma\u0308rganud. Mina sellest ko\u0303igest ku\u0308ll midagi ei tea, sest magasin nagu o\u0303ige inimene kunagi."}, {"text_idx": "#000003", "text": "Hommik algas toimkonna ja ku\u0308lmarekordiga.: -30\u00b0C kella 6 ajal: paljaka\u0308si toimetades hakkas so\u0303rmedel ruttu kibe. Suundusime edasi mo\u0308o\u0308da Kitoi orgu-lai ja kohati lahtise veega. Hommik oli kaunis \u2013pa\u0308ikeseto\u0303us ma\u0308gede tagant ja aurav lahtine jo\u0303gi ning ha\u0308rmas puud. Peatume, Toits teeb portreepilte."}, {"text_idx": "#000004", "text": "So\u0303it mo\u0308o\u0308da lauskmaad, vastu pa\u0308ikest. Mingil hetkel jo\u0303uame onnini, kus tuleb vastu peremees triibulises maikasa\u0308rgis. Tegu on kohaliku jahimehega, kelle ka\u0308est mo\u0303ne so\u0303na kohalike olude kohta kuuleme. Onn ise on Biljuta harujo\u0303e suubumiskohal, oleme siia jo\u0303udnud ootamatult ruttu, kell on alles 11. So\u0303idame veel veidi edasi, otsides laagrikohta ja otsustame teha samal pa\u0308eval radiaali Biljuta\u2019le."}, {"text_idx": "#000005", "text": "To\u0303nis ja Rebane ja\u0308a\u0308vad laagripaika, teised asuvad kella poole 2 paiku teele. Pa\u0308ikseline ja soe lo\u0303unane aeg, ilma seljakotita so\u0303ita to\u0303eline ro\u0303o\u0303m. So\u0303idame mo\u0308o\u0308da jo\u0303ge u\u0308les, vahepeal tuleb rippsild, mida Toits la\u0308hemalt uurib ja tuvastab silla kandevo\u0303ime : va\u0308hemalt ~80 kg osas ta\u0308iesti OK. Mo\u0303ne aja pa\u0308rast jo\u0303uame lahtise vee ja ja\u0308a\u0308koseni, kus tuleb suusad maha ja\u0308tta, edasi jalgsi. Algabki ko\u0303rge kanjon, mis on to\u0303eliselt meeldeja\u0308a\u0308v ja vinge, kuigi ka eelmised na\u0308htud kanjonid on mulle isiklikult va\u0308gagi meeldinud. Siin on eriti ko\u0303rged kaldad, ko\u0303rgel paistavad kuused kui osjavarred, vahepeal kive, lahtist helesinist vett, na\u0308hakse vesipappi."}, {"text_idx": "#000006", "text": "U\u0308hes pa\u0308ikeselaigus so\u0308o\u0308me kella 4 ajal a\u0308ra s\u030cokolaadid ja joome tee, et siis suunduda tagasiteele. See vo\u0303tab va\u0308hem aega ja kella 6 paiku oleme tagasi laagris. So\u0308o\u0308gikeetmise ajal mo\u0308o\u0308dub laagrist hommikul kohatud jahimees, kes on naasnud oma ja\u0308rjekordselt pa\u0308evaretkelt, seljakotis muskushirv. Ajab meiega mo\u0303ne so\u0303na juttu, ku\u0308sib eesti rahvuslikku puhkpilli, mida ristso\u0303nas olla ku\u0308situd, aga kellegi ei tule see (torupill?) vene keeles meelde."}, {"text_idx": "#000007", "text": "O\u0303htu nagu ikka. Einari u\u0308llatus \u2013 kala telgis, strohhiring. Mina no\u0303elun heitunult rebenenud seljakotti. Puud on sel o\u0308o\u0308l head ja magada soe ning mo\u0303nus."}]